Ávilan Teresa

Ávilan Teresa tai Pyhä Jeesuksen Teresa (,Le carmel en France: Chronologie Thérèse de Jésus  Viitattu 23.10.2014. tunnettu paremmin nimellä Santa Teresa de Jesús tai Teresa de Ávila; 28. maaliskuuta 1515 Ávila – 4. lokakuuta 1582 Alba de Tormes) oli renessanssiaikainen roomalaiskatolinen espanjalainen nunna, mystikko, naispyhimys, karmeliittasääntökunnan uudistaja sekä yksi 36 katolisen kirkon kirkonopettajista arvonimellä Doctor orationis eli rukouksen opettaja. Teresaa kunnioitetaan katolisessa, anglikaanisessa ja luterilaisessa kirkossa. Hän on yksi neljästä naispuolisesta kirkonopettajasta ja yksi vastauskonpuhdistuksen merkittäviä hahmoja esimerkiksi pyhän Ignatius Loyolan ja pyhän Ristin Johanneksen lisäksi. Pyhä Teresa on yksi 28. marraskuuta 1568 perustetun paljasjalkakarmeliittojen sääntökunnan perustajista.

Paavi Paavali V julisti pyhän Teresan autuaaksi 24. huhtikuuta 1614 Roomassa, paavi Gregorius XV julisti hänet pyhimykseksi 12. maaliskuuta 1622 Roomassa ja paavi Paavali VI julisti hänet kirkonopettajaksi 1970. 

 Elämä 

Teresa de Cepeda y Ahumada syntyi Avilassa 28. marraskuuta 1515. Hänen vanhempansa olivat varakas villakauppias Alonso Sánchez de Cepeda ja tämän toinen vaimo Beatriz Ahumada y Cuevas. Perheeseen syntyi yhteensä yhdeksän lasta, joista Teresa oli kolmas.

Luettuaan marttyyrien elämästä alle yhdeksänvuotiaana hän yritti epäonnistuneesti paeta kotoaan vanhemman veljensä kanssa kuollakseen maurien käsissä marttyyrinä ja päästäkseen Taivaaseen, sanoen vanhemmilleen, että ”haluan nähdä Jumalan”. Teini-ikäisenä hän oli kiinnostunut pojista, vaatteista, flirttailusta ja kapinoimisesta, ja siksi hänen isänsä päätti lähettää hänet nunnaluostariin tytön ollessa 16-vuotias.

20-vuotiaana 1535 tai 1536 hän muutti avilalaiseen karmeliittaluostariin, jossa hän myös otti käyttöön nimensä Jeesuksen Teresa. Kolme vuotta myöhemmin hän sairastui vakavasti ja oli koomassa neljä päivää. Vuonna 1543 hänen isänsä kuoli ja kaikki hänen sisarensa muuttivat Amerikkaan.

Teresa perusti 1562 ensimmäiset reformoidut karmeliitat Ávilassa ja tulevina vuosina 17 nunnaluostaria. Philip II:n tuella paljasjalkakarmeliittojen provinssi hyväksyttiin ja vahvistettiin kanonisesti 22. kesäkuuta 1580.

Pyhä Teresa kuoli 4. lokakuuta 1582. Hänen ruumiinsa vietiin aluksi Ávilaan, sekä sittemmin Albaan, jossa se on säilynyt turmeltumattomana. Myös hänen sydämensä on asetettu yleisön kunnioitettavaksi.

 Elämänvaiheita 
Pyhän Jeesuksen Teresan elämä voidaan jakaa seuraaviin vaiheisiin:
 Syntymä 28. maaliskuuta 1515
 Pakoyritys veljen kanssa maurien luo marttyyriksi 1522 tai 1523
 Liittyminen karmeliittoihin 1533
 Pyhä Teresa perustaa paljasjalkakarmeliittaluostarin naisille Avilaan 24. elokuuta 1562
 Avilan Teresan omaelämäkerta valmistuu 1565
 Paljasjalkakarmeliittojen sääntökunta perustetaan 28. marraskuuta 1568
 Kuolema 4. lokakuuta 1582

 Pyhimys 

Pyhä Teresa on sairauden, päänsäryn, sydänsairauksien, pitsintekijöiden, vanhempien menettämisen, kirkon auktoriteettien vastustamisen, sääntökuntalaisten, hurskautensa takia pilkattujen ja Espanjan suojeluspyhimys.

Hänen tunnuksiaan ovat lävistettyä sydäntä, kirjaa ja krusifiksia kantava karmeliitta; kirjaa ja sulkakynää pitävä karmeliittanunna; kyyhkyltä viestiä vastaanottava karmeliittanunna: ruusut ja liljat; tulehtunut sydän; piikkikruunu; kirjaimet ”IHS” sydämen päällä; palavat nuolet; kyyhky; kirja ja kynä; palavien nuolten lävistämä sydän tai krusifiksi ja lilja.

Hänen juhlapäiväänsä vietetään 15. lokakuuta ja hänet saatetaan mainita nimeltä jo vuonna 590 käytetyssä Kaikkien pyhien litaniassa.

 Teokset 
Pyhän Teresan teoksista on suomennettu seuraavat:




 Galleria 

 Lähteet 

 Aiheesta muualla 

 Life of St. Teresa of Jesus, of The Order of Our Lady of Carmel by St. Teresa of Avila  
 Way of Perfection by St. Teresa of Avila 
 Interior Castle or The Mansions by St. Teresa of Avila 
 SAINT TERESA OF AVILA VIRGIN, FOUNDRESS—1515-1582 A.D.  
 http://www.ewtn.com/library/mary/teresa.htm 
 THE LIFE OF ST. TERESA OF AVILA  
 Santateresadejesus.com  
 Halonen, Kaisa: Näkevä sielu . Vantaan Lauri 20.10.2005.

Luokka:Espanjalaiset pyhimykset
Luokka:Karmeliitat
Luokka:Vuonna 1515 syntyneet
Luokka:Vuonna 1582 kuolleet